Lögreglan á höfuðborgarsvæðinu hefur rætt við tvo af þremur dyravörðum sem ráðist var á í miðbæ Reykjavíkur í nótt og er komin með myndefni af árásinni . Þremenninganna sem réðust á dyraverðina er enn leitað . Guðmundur Páll Jónsson lögreglufulltrúi segir að fórnarlömbin hafi sloppið tiltölulega vel miðað við það hversu harkaleg árásin var . Sparkað var í höfuð eins dyravarðar og var hann fluttur með forgangi á bráðadeild en hinir tveir hlutu einnig sár . „ Vitni voru yfirheyrð í dag og tveir árásarþolar , “ segir Guðmundur Páll . Hann bætir því við að myndefni sé komið í hús en árásarmennirnir séu ekki komnir þangað . Eins og kom fram fyrr í dag voru atvik með þeim hætti að dyraverðir voru að vísa mönnunum út af skemmtistað þar sem þeir höfðu látið ófriðlega . Við það veittust mennirnir að dyravörðunum , slógu einn niður og spörkuðu í höfuð hans , réðust síðan á annan dyravörð með glerglasi sem brotnaði á höfði mannsins og slógu síðan þriðja dyravörðinn niður . Guðmundur vill ekkert taka fram hvað kom fram í máli þeirra sem urðu fyrir árásinni í dag en segir málið komið á góðan snúning .